સુરેન્દ્રનગર જિલ્લામાં જમીનના લાખો રૂપિયાના સોદાઓ થઈ રહ્યા છે. જેમાં જમીન ખરીદી પેટે ચેક આપવાની પદ્ઘતિ વધુ જોવા મળે છે. પરંતુ આ ચેકો રિર્ટન થવાના બનાવો વધ્યા છે. સુરેન્દ્રનગર જિલ્લાના સાંસદ દેવજીભાઈ ફતેપરા સામે પણ ચેક રિર્ટન કેસમાં વોરંટ નિકળ્યું હતું. જ્યારે ધ્રાંગધ્રા એ.પી.એમ.સી.ના ચેરમેન મહેશ કનુભાઈ પટેલ સામે ધ્રાંગધ્રા કોર્ટે ચેક રિર્ટન કેસમાં પક્કડ વોરંટ ઈશ્યુ કર્યું છે. આ બનાવની પ્રાપ્ત વિગત મુજબ સરદાર પટેલ ગૃપ અને ભાજપના અગ્રણી મહેશ કનુભાઈ પટેલે જમીન ખરીદી માટે વાલજીભાઈ કરશનભાઈ પટેલને અલગ-અલગ તારીખ ૧૭-૧૭ લાખના ર ચેકો આપ્યા હતા. પરંતુ આ બંને ચેકો પરત ફર્યા હતા.